CELEX: 32013R0741
Language: mt
Date: 2013-07-30 00:00:00
Title: Regolament ta’ Implimentazzjoni tal-Kummissjoni (UE) Nru 741/2013 tat- 30 ta’ Lulju 2013 li jiftaħ u jipprevedi l-amministrazzjoni tal-kwoti tariffarji tal-Unjoni għall-prodotti agrikoli li joriġinaw mill-Kolombja

31.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 204/43
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 741/2013
   tat-30 ta’ Lulju 2013
   li jiftaħ u jipprevedi l-amministrazzjoni tal-kwoti tariffarji tal-Unjoni għall-prodotti agrikoli li joriġinaw mill-Kolombja
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2012/735/UE tal-31 ta’ Mejju 2012 dwar l-iffirmar, f’isem l-Unjoni Ewropea, u l-applikazzjoni provviżorja, tal-Ftehim Kummerċjali bejn l-Unjoni Ewropea u l-Istati Membri tagħha, min-naħa waħda, u l-Kolombja u l-Perù, min-naħa l-oħra (1), u b’mod partikolari l-Artikolu 6 tagħha,
   Billi:
   
               (1)
            
            
               Bid-Deċiżjoni tal-Kunsill 2012/735/UE, il-Kunsill awtorizza l-iffirmar, f’isem l-Unjoni tal-Ftehim Kummerċjali bejn l-Unjoni Ewropea u l-Istati Membri tagħha, min-naħa waħda, u l-Kolombja u l-Perù, min-naħa l-oħra (“il-Ftehim”). Skont id-Deċiżjoni 2012/735/UE, il-Ftehim għandu jkun applikat fuq bażi provviżorja, skont it-tlestija tal-proċeduri għall-konklużjoni tagħha Il-Ftehim japplika fuq bażi provviżorja mill-1 ta’ Awwissu 2013.
            
         
               (2)
            
            
               Is-sottotaqsima 1 tat-Taqsima B tal-Appendiċi 1 tal-Anness għall-Ftehim tikkonċerna l-iskeda tal-eliminazzjoni tat-tariffa għall-parti tal-UE għal prodotti li joriġinaw mill-Kolombja. Għal numru ta’ prodotti speċifiċi, hija tipprevedi l-applikazzjoni ta’ kwoti tariffarji. Għaldaqstant huwa neċessarju li jinfetħu l-kwoti tariffarji għal tali prodotti.
            
         
               (3)
            
            
               Il-kwoti tariffarji għandhom jiġu amministrati mill-Kummissjoni, fuq il-bażi li jinqeda l-ewwel min jasal l-ewwel skont ir-Regolament tal-Kummissjoni (KEE) Nru 2454/93 tat-2 ta’ Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (2).
            
         
               (4)
            
            
               L-intitolament għal benefiċċju mill-konċessjonijiet ta’ tariffi għandu jkun suġġett għall-preżentazzjoni tal-prova tal-oriġini rilevanti lill-awtoritajiet tad-dwana, kif previst fil-Ftehim.
            
         
               (5)
            
            
               L-Anness I tar-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (3), kif emendat mir-Regolament ta’ Implimentazzjoni tal-Kummissjoni (UE) Nru 927/2012 (4), jinkludi kodiċijiet tan-NM li huma differenti minn dawk imsemmija fil-Ftehim. Il-kodiċijiet il-ġodda għaldaqstant għandhom ikunu riflessi fl-Anness ta’ dan ir-Regolament.
            
         
               (6)
            
            
               Peress li l-Ftehim jidħol fis-seħħ nhar l-1 ta’ Awwissu 2013, dan ir-Regolament għandu japplika mill-istess data.
            
         
               (7)
            
            
               Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-kwoti tariffarji huma miftuħa għall-prodotti li joriġinaw mill-Kolombja u li huma elenkati fl-Anness.
   Artikolu 2
   Id-dazji applikabbli fuq l-importazzjonijiet fl-Unjoni ta’ prodotti li joriġinaw mill-Kolombja u li huma elenkati fl-Anness, għandhom, skont il-kwota tariffarja rispettiva stabbilita fl-Anness ta’ dan ir-Regolament, jiġu sospiżi.
   Artikolu 3
   Il-kwoti tariffarji msemmija fl-Anness ikunu amministrati mill-Kumissjoni b’konformità mad-dispożizzjonijiet tal-Artikoli 308a sa 308c tar-Regolament (KEE) Nru 2454/93.
   Artikolu 4
   Dan ir-Regolament jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Japplika mill-1 ta’ Awwissu 2013.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta’ Lulju 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 354, 21.12.2012, p. 1.
   
      (2)  ĠU L 253, 11.10.1993, p. 1.
   
      (3)  ĠU L 256, 7.9.1987, p. 1.
   
      (4)  ĠU L 304, 31.10.2012, p. 1.
   
      ANNESS
      Minkejja r-regoli għall-interpretazzjoni tan-Nomenklatura Magħquda, il-kliem użat għad-deskrizzjoni tal-prodotti għandu jitqies biss bħala kliem ta’ valur indikattiv, bl-iskema preferenzjali tkun deċiża, fil-kuntest ta’ dan l-Anness, permezz tal-kodiċi tan-NM kif jeżistu meta jiġi adottat dan ir-Regolament.
      
                  Ordni Nru
               
               
                  Kodiċi NM
               
               
                  Deskrizzjoni tal-prodotti
               
               
                  Perjodu tal-kwota
               
               
                  Volum ta’ kwoti annwali
                  (piż nett f’tunnellati sakemm mhux speċifikat mod ieħor)
               
            
                  09.7230
               
               
                  0201 30 
                  0202 30 
               
               
                  Laħam ta’ bovini, frisk, imkessaħ jew friżat, mingħajr għadma
               
               
                  Mill-1.8.2013 sal-31.12.2013
               
               
                  2 334 
               
            
                  Mill-1.1 sal-31.12.2014 u għal kull perjodu sussegwenti mill-1.1 sal-31.12
               
               
                  6 160  (1)
                  
               
            
                  09.7231
               
               
                  0711 51 
               
               
                  Faqqieħ tal-ġenus Agaricus, ippreservat b’mod provvizorju iżda mhux tajjeb f’dak l-istat għall-konsum immedjat
               
               
                  Mill-1.8.2013 sal-31.12.2013
               
               
                  42 
               
            
                  2003 10 
               
               
                  Faqqiegħ tal-ġenus Agaricus, ippreparat jew ippriżervat b’mod ieħor għajr bil-ħall jew bl-aċidu aċetiku.
               
               
                  Mill-1.1 sal-31.12.2014 u għal kull perjodu sussegwenti mill-1.1 sal-31.12
               
               
                  105  (2)
                  
               
            
                  09.7232
               
               
                  2208 40 51 
                  2208 40 99 
               
               
                  Rum u spirti oħra miksuba permezz tad-distillazzjoni ta’ prodotti ffermentati ta’ zokkor tal-kannamiela, f’kontenituri ta’ iktar minn żewġ litri.
               
               
                  Mill-1.8.2013 sal-31.12.2013
               
               
                  625 ettolitri (espressi f’ekwivalent ta’ alkoħol pur)
               
            
                  Mill-1.1 sal-31.12.2014 u għal kull perjodu sussegwenti mill-1.1 sal-31.12
               
               
                  1 600  ettolitru (espressi f’ekwivalent ta’ alkoħol pur) (3)
                  
               
            
                  09.7233
               
               
                  0710 40 
                  0711 90 30 
                  2001 90 30 
                  2004 90 10 
                  2005 80 
               
               
                  Qamħ ħelu
               
               
                  Mill-1.8.2013 sal-31.12.2013
               
               
                  84 
               
            
                  2008 99 85 
               
               
                  Qamħirrun, ħlief qamħ ħelu (Zea mays var. saccharata) ippreparat jew ippreżervat mod ieħor, li ma fihx spiritu miżjud jew zokkor miżjud
               
               
                  Mill-1.1 sal-31.12.2014 u għal kull perjodu sussegwenti mill-1.1 sal-31.12
               
               
                  210  (4)
                  
               
            
                  09.7234
               
               
                  0403 10 
               
               
                  Jogurt
               
               
                  Mill-1.8.2013 sal-31.12.2013
               
               
                  42 
               
            
                  Mill-1.1 sal-31.12.2014 u għal kull perjodu sussegwenti mill-1.1 sal-31.12
               
               
                  105  (2)
                  
               
            
                  09.7235
               
               
                  1701 13 
                  1701 14 
                  1701 91 
                  1701 99 
               
               
                  Zokkor tal-kannamiela, li mhux miżjud b’togħmiet jew b’kulur; zokkor tal-kannamieli jew tal-pitravi u sukrożju pur kimikament f’forma solida, għajr zokkor mhux raffinat li mhumiex miżjuda b’togħmiet jew b’kulur
               
               
                  Mill-1.8.2013 sal-31.12.2013
               
               
                  25 834  (espressi f’ekwivalent ta’ zokkor mhux raffinat)
               
            
                  Mill-1.1 sal-31.12.2014 u għal kull perjodu sussegwenti mill-1.1 sal-31.12
               
               
                  63 860  (espressi f’ekwivalent ta’ zokkor mhux raffinat) (5)
                  
               
            
                  09.7236
               
               
                  Ex17049099 
               
               
                  Prodotti ħelwin oħra li ma fihomx kawkaw, li fihom 70 % jew iktar f’piż ta’ sukrożju
               
               
                  Mill-1.8.2013 sal-31.12.2013
               
               
                  8 334 
               
            
                  1806 10 30 
                  1806 10 90 
               
               
                  Trab tal-kawkaw li fih 65 % jew iktar f’piż ta’ sukrożju jew isoglukożju espress bħala sukrożju
               
               
                  Mill-1.1 sal-31.12.2014 u għal kull perjodu sussegwenti mill-1.1 sal-31.12
               
               
                  20 600  (6)
                  
               
            
                  Ex18062095 
               
               
                  Preparazzjonijiet oħrajn tal-ikel li fihom il-kawkaw, fi blokok, ċangaturi jew biċċiet sħaħ li jiżnu iktar minn 2 kg jew f’forma likwida, pejst, trab, granulat jew xi forma oħra fi kwantità, f’reċipjenti jew ippakkjati għall-konsum, b’kontenut li jaqbeż iż-2 kg, li fih inqas minn 18 % tal-piż butir tal-kawkaw, u 70 % jew iktar f’piż ta’ sukrożju.
               
               
                   
               
               
                   
               
            
                  Ex19019099 
               
               
                  Preparazzjonijiet oħra tal-ikel tad-dqiq, frak oħxon, pasta, lamtu jew estratt tax-xgħir, li ma fihomx kawkaw jew li fihom inqas minn 40 % f’piż ta’ kawkaw, ikkalkulat fuq bażi totalment mingħajr xaħam, li fihom 70 % jew iktar f’piż ta’ sukrożju;
               
               
                   
               
               
                   
               
            
                  Ex20060031 
                  Ex20060038 
               
               
                  Frott (minbarra frott tropikali u ġinġer), ħaxix, lewż (minbarra lewż tropikali), qoxra tal-frott u partijiet oħra tal-pjanti, ippreservati biz-zokkor (mingħajr ilma, glacé jew kristallizzat), li fih 70 % jew iktar f’piż ta’ sukrożju
               
               
                   
               
               
                   
               
            
                  Ex20079110 
                  Ex20079920 
                  Ex20079931 
                  Ex20079933 
                  Ex20079935 
                  Ex20079939 
               
               
                  Ġammijiet, jellies tal-frott, marmalades, purée tal-frott jew tal-lewż, jew pestijiet tal-lewż miksuba billi jissajru, li fihom 70 % jew iktar f’piż ta’ sukrożju.
               
               
                   
               
               
                   
               
            
                  Ex20 09 
               
               
                  Meraq tal-frott (minbarra meraq tat-tadam, meraq ta’ frott tropikali u taħlitiet ta’ meraq ta’ frott tropikali) u meraq tal-ħaxix ta’ valur li ma jaqbiżx it-EUR 30 għal kull 100 kg ta’ piż nett, mhux iffermentat u li ma fihx spirti miżjuda, li fih 30 % jew iktar f’piż ta’ zokkor miżjud
               
               
                   
               
               
                   
               
            
                  Ex21011298 
                  Ex21012098 
               
               
                  Preparazzjonijiet b’bażi ta’ tè jew mate li jkun fihom 70 % jew aktar f’piż tas-sukrożju/isoglukożju
               
               
                   
               
               
                   
               
            
                  Ex21069098 
               
               
                  Preparamenti tal-ikel oħra mhux speċifikati jew inklużi x’imkien ieħor, li jkollhom 70 % jew iktar f’piż ta’ sukrożju
               
               
                   
               
               
                   
               
            
                  Ex33021029 
               
               
                  Taħlitiet ta’ sustanzi fragranti u taħlitiet b’bażi ta’ sustanza waħda jew iktar minn dawn ta’ tip użat fl-industriji tax-xorb li fihom sustanzi li jagħtu t-togħma li jikkaratterizzaw xarba ta’ saħħa alkoħolika reali f’volum li ma jaqbiżx 0,5 % li fih 70 % jew iktar f’piż ta’ sukrożju
               
               
                   
               
               
                   
               
            
                  09.7237
               
               
                  0402 99 
               
               
                  Ħalib u krema, li fihom zokkor miżjud jew kwalunkwe sustanza oħra li tagħti l-ħlewwa li mhumiex trab, granuli jew forom solidi oħra
               
               
                  Mill-1.8.2013 sal-31.12.2013
               
               
                  42 
               
            
                  Mill-1.1 sal-31.12.2014 u għal kull perjodu sussegwenti mill-1.1 sal-31.12
               
               
                  105  (2)
                  
               
            
         (1)  B’żieda ta’ 560 tunnellata metrika kull sena mill-2015.
      
         (2)  B’żieda ta’ 5 tunnellati metriċi kull sena mill-2015.
      
         (3)  B’żieda ta’ 100 ettolitru (espressi f’ekwivalent ta’ alkoħol pur) kull sena mill-2015.
      
         (4)  B’żieda ta’ 5 tunnellati metriċi kull sena mill-2015.
      
         (5)  B’żieda ta’ 1 860 tunnellata metrika (espressa f’ekwivalent ta’ zokkor mhux raffinat) kull sena mill-2015.
      
         (6)  B’żieda ta’ 600 tunnellata metrika kull sena mill-2015.